有梁任公倡虛君共和，其言曰：「第五種，虛戴君主之共和政體。英國是也，今謂立憲。英人恒自稱為大不列顛合眾王國，或自稱為共和王國。其名稱與美無異，淺人驟聞之，或且訝為不詞。不知英之有王，不過以為裝飾品，無絲毫實權，號為神聖，等於偶像。故論政體者，恒以英編入共和之一種。其後比利時本此意編為成文憲法，歐洲各小邦多效之。故今日歐洲各國，什九皆屬虛戴君主之共和政體也，今省名曰虛君共和制。」是言也，遮撥庶建之論也，與革黨抗對，時人以保皇譏之。